પોદાર ડેવલપર્સના રોહિત પોદારે કહ્યું હતું કે ‘આડેધડ પાણીનો ઉપયોગ કરવામાં આવે છે, પરંતુ એની સામે જમીનની અંદર રહેલા પાણીનાં તળને ઊંચાં લાવવા માટેની કોઈ યોજના કરવામાં નથી આવતી. એ સમયે વરસાદી પાણીનો સંગ્રહ કરવાની યોજના ખૂબ જ ઉપયોગી સાબિત થાય છે. વળી એનો ઉપયોગ ભવિષ્ય માટે પણ કરી શકાય છે. આ ઉપરાંત પાણીનો ફરીથી ઉપયોગ કરવા માટે સિવરેજ ટ્રીટમેન્ટ પ્લાન્ટની પણ ખૂબ જ આવશ્યકતા છે. આ તમામ ઉપાયો કરવાને કારણે સુધરાઈ તથા ઇરિગેશન ડિપાર્ટમેન્ટ પર આધાર રાખવાનું ઘણું ઓછું થઈ શકે. વરસાદી પાણીના સંગ્રહ માટે બનાવવામાં આવેલો પર્યાવરણનો કાયદો પણ યોગ્ય જ છે.’